La Biblioteca Infantil celebra el Dia Universal del Xiquet i el Dia del Llibre en Valencià amb una divertida vesprada d’Animació Lectora
2025-07-24

És una data molt important per a l’equip de Biblioteques de Burjassot ja que el 20 de novembre es celebren dues efemèrides molt destacades: d’una banda, el Dia Universal dels xiquets i, per l’altra, el Dia del Llibre Valencià. Per aquest motiu, un dia abans de tan important celebració el dilluns 19 de novembre, la Biblioteca Infantil acollirà una nova vesprada d’animació lectora perquè els seus menuts usuaris coneguen aquestes dues celebracions de manera divertida.

Així, a partir de les 18 hores, els participants en l’activitat començaran la lectura del llibre “Els drets dels infants. Dotze normes imprescindibles per a gaudir de la infància“, de SM Unicef. D’una manera molt dinàmica, a través del joc, s’aniran repassant els drets de tots els xiquets i les xiquetes món i es crearan làmines de cartolina amb els drets i targetes amb exemples de cadascun d’ells, basant-se en les imatges del llibre. Per als més menuts, hi haurà dibuixos relacionats amb l’animació.

Així mateix, s’explicarà també als xiquets perquè es celebra el Dia del Llibre Valencià, el dia en què es compleixen anys de la publicació de la primera edició del Tirant lo Blanc, un clàssic de Joanot Martorell de gran importància en la literatura valenciana que es va publicar, per primera vegada, el 20 de novembre de 1490. L’any 2000, la Generalitat Valenciana va instituir aquesta data, el 20 de novembre, com el Dia del Llibre Valencià.